Robin Hull

Robin ”Roope” Hull (s. 16. elokuuta 1974) on suomalainen snookerpelaaja. Hän on toistaiseksi ainut suomalainen snookerammattilaisten Main Tourilla esiintynyt pelaaja. Snookerin ranking-listalla kaudella 2005–2006 hän oli sijalla 54 ja hänen toistaiseksi paras rankinginsa on 33.

Hull asui pitkään Turussa. Ennen ammattilaisuraansa hän voitti alle 21-vuotiaiden maailmanmestaruuden vuonna 1992. Hull on voittanut Euroopan mestaruuden kahdesti uransa aikana, ensimmäisen vuonna 1997 ja toisen vuonna 2013.Global Snooker Centre  Robin Hull.

 Ura 

Robin Hull aloitti snookerammattilaisena vuonna 1992. Hänen paras lyöntisarjansa ammattilaisturnaustasolla on 145 vuodelta 1994. Vuoden 1999 maailmanmestaruusturnauksen karsinnoissa hän oli yhden pallon päässä maksimibreikistä 147, mutta löi viimeisen mustan pallon ohi. Hullin parhaat saavutukset kilpasnookerissa on pääsy puolivälieriin vuoden 2003 Welsh Open- ja vuoden 2006 Malta Cup -turnauksissa. Hull esiintyy myös kaikkien aikojen 100 pisteen ylittävien lyöntisarjojen listalla 30 parhaan ja nimekkäiden tähtipelaajien joukossa tuloksella 111. Myös pääsy 16 parhaan joukkoon UK Championship-turnauksessa vuonna 2006 on suuri saavutus Suomen Biljardiliitto Robin Hull löi Neil Robertsonin erin 9–5, 8. joulukuuta 2006.. Tämän turnauksen karsinnoissa Hull voitti Jimmy Whiten erin 9–4 Suomen Biljardiliitto Robin Hull kaatoi Jimmy Whiten, 19. marraskuuta 2006..

Vuonna 2004 Hull joutui jättämään vakavan korvasairauden takia suuren osan kaudesta 2004–2005 väliin. Hullin ura on tämän jälkeenkin kärsinyt terveyden takia, esimerkiksi vuoden 2007 maailmanmestaruuskilpailut Hull joutui jättämään väliin rytmihäiriöiden vuoksi Turun Sanomat Robin Hull pois MM-kisoista, 1. maaliskuuta 2007..

Vuonna 2006 urheilutoimittajat valitsivat hänet Vuoden Biljardinpelaajaksi. Suomen Biljardiliitto Urheilutoimittajat valitsivat Robin Hullin Vuoden Biljardinpelaajaksi, 20. joulukuuta 2006.

Hull ilmoitti vuoden 2008 alussa lopettavansa ammattilaisuransa osittain terveyssyistä Ilta-Sanomat Robin Hull lopettaa uransa, 10. tammikuuta 2008Turun Sanomat Robin Hull lopettaa snookeruransa, 11. tammikuuta 2008. Saman vuoden päättävässä kauden 2008–2009 Maplin UK Championship -turnauksessa Hull toimi Aki Kauppisen seurana tv-asiantuntijakommentaattorina Eurosport-kanavalla. Häm otti osaa Espoossa järjestettyihin rankingkisoihin Suomen Biljardiliitto Robin Hull Biljardi-Espoossa lauantaina 20.9, 18. syyskuuta 2008.. Hän ilmoitti myös muuttavansa Espooseen ja perustavansa sinne biljardisalin RBilliards  Suomen Biljardiliitto Biljardilehti, 1. lokakuuta 2008. Helmikuussa 2010 Hull osallistui Jyri Virtasen järjestämään ProAm-turnaukseen Finnish Snooker Challenge, joka järjestettiin Turussa. Hull eteni aina finaaliin saakka voittaen muun muassa huippupelaajat Ken Dohertyn ja Matthew Stevensin. Finaalissa vahvemmaksi osoittautui kuitenkin Mark Williams.Global Snooker: Williams wins in Finland

Hull ilmoitti muutamaa vuotta myöhemmin yrittävänsä vielä päästä pelaamaan isoihin turnauksiin ja otti vuoden 2013 kesällä osaa Euroopan-mestaruuskisoihin edeten aina finaaliin ja mestaruuteen asti. Voiton ansiosta Hull lunasti itselleen kahdeksi vuodeksi luvat osallistua jälleen Snookerin Maintourille. Vuonna 2014 Hull pääsi karsinnoista snookerin maailmanmestaruuskilpailuihin. Hän voitti karsintojen viimeisellä kierroksella vuoden 2002 maailmanmestarin Peter Ebdonin tuloksella 10–8. MM-turnauksen ensimmäisellä kierroksella Hull hävisi tuloksella 10–4 hallitsevalle maailmanmestarille Ronnie O'Sullivanille. Myös vuonna 2015 Hull pelasi karsintojen kautta itsensä MM-kisoihin. Tällä kertaa ensimmäisellä kierroksella vastaan tuli tuore Masters -voittaja Shaun Murphy, jolle Hull hävisi erin 10–3.

Hullilla diagnosoitiin vuoden 2017 lopulla servikaalinen dystonia, joka aiheuttaa hänelle pelien aikana muun muassa vapinaa ja jäykkyyttä, jotka haittaavat hänen peliään suuresti. Sairauden syytä ei tiedetä. Hull on saanut hoitoa sairauteen sekä neurologisesti että hieronnalla ja liikunnalla.

Huhtikuussa 2019 Hull menetti ammattilaisoikeutensa hävittyään MM-karsinnoissa. Hän on kertonut tavoittelevansa vielä keväällä 2020 viimeistä kertaa ammattilaisuutta turnausmenestyksen kautta.

 Turnausvoitot 

Ammattilaisturnaukset
 Coral Shoot Out 2016

 Amatööriturnaukset 
 Wels Austrian Open 2000
 Baltic Cup 1999
 European Championship 1997, 2013
 Finnish Open 1992

 Nuorten turnaukset 
 IBSF World Under 21 1992
 Alle 21-vuotiaiden SM-turnaus 1992, 1991

 Kotimaan turnaukset 
 Snooker RG2 Biljardi Espoo, Robin Hull odotetusti Snooker RG2:n voittoon, 21. syyskuuta 2008. 2008

 Tilastot ja breikit 

 20px|Suomen lippu ROBIN HULL   Korkein ranking-sijoitus 31  Suurin lyöntisarja 146 Grand Prix 1994 Yli 100 pisteen lyöntisarjat165

 Lähteet 

 Aiheesta muualla 

 Ylen Elävä arkisto: Snookeria Suomessa Robin Hullin johdolla
Pallomeri-TV: Mysteeriurheilija Robin Hull

Luokka:Suomalaiset snookerpelaajat
Luokka:Suomen englantilaiset
Luokka:Vuonna 1974 syntyneet
Luokka:Elävät henkilöt